Public procurement notice: Contract Notice
Published: 2018-06-02
Buyer: Kunta-aravat Oy
Country: FI
Contract type: Services
Procedure: Open procedure
CPV classification: 71000000 | 71220000 | 71221000 | 71300000 | 71320000
Estimated value: 400000 EUR
Submission deadline: 2018-07-03
Award criteria: The most economic tender

Technical requirements: Kunta-aravat Oy: KAS Mäntsälä Kaunismäki asuintalojen suunnittelun hankinnan tavoitteena on avointa menettelyä käyttäen hankkia tilaajan.
Käyttöön kokonaistaloudellisesti edullisin palveluntuottaja/-t, jolla/joilla on parhaat edellytykset toteuttaa kohteen pää- ja arkkitehtisuunnittelu (sisältäen tietomallikoordinaation), rakennesuunnittelu, geosuunnittelu, LVI-suunnittelu sekä.
Hankinnan tavoitteena on avointa menettelyä käyttäen hankkia tilaajan käyttöön kokonaistaloudellisesti edullisimmat palveluntuottajat, joilla on parhaat edellytykset toteuttaa kohteen suunnittelu. Kohteen suunnittelun lähtökohtana on tuottaa suunnitteluratkaisu, joka on pitkäaikaiskestävä, käytettävyydeltään ja estetiikaltaan tarkoituksenmukainen sekä soveltuu taloudellisuudeltaan ja laadultaan pitkäaikaiseen vuokra-asuntokäyttöön. Kohde suunnitellaan tietomallipohjaisesti.
– Yhteistyö hankkeen aikana on sujuvaa ja kommunikaatio on proaktiivista hankeosapuolien kesken, ml. viranomaisyhteistyö.
– Tavoitteena on, että rakentaminen valmistuu 9/2020 mennessä ja asukkaat muuttavat sisään 1.11.2020.
Suunniteltava kohde on Mäntsälän Kaunismäkeen, lähelle Mäntsälän rautatieasemaa, rakennettava luhtikäytävällinen asuinkerrostalo, johon tulee alustavasti 90 asuntoa, sekä korttelille kuuluva LPA alue, jotka on tarkoitus toteuttaa ARAn pitkällä korkotuella. Kohteeseen on laadittu alustava L1-tasoinen ehdotussuunnitelma, joka toimii hankittavan suunnittelutyön pohjana. Ehdotussuunnitelma on laadittu arkkitehtisuunnittelun osalta. Suunnitelma määrittää hankkeen laajuuden ja toiminnallisen ratkaisun suunnittelun seuraavaan vaiheeseen.
Kohteelle on tehty luonnossuunnitelmatasoinen pohjatutkimus, jonka perusteella alue on peltomaista ja melko tasaista, maaperä on savea ja kairaukset pysähtyivät alueella 2,4-11,7 metrin syvyydessä maanpinnasta tiiviiseen moreeniin, siinä oleviin kiviin tai kallioon.
Kohde on tarkoitus liittää kaukolämpöverkostoon. Ilmanvaihtojärjestelmänä on alustavasti asuntokohtainen koneellinen tulo-poistoilmanvaihto LTO:lla.
Kohteen suunnittelutyön haastavuutta lisää energiatehokkuustavoite (energialuokka B tai erityisin perusteluin C) ja kestävän rakentaminen periaatteiden huomioiminen – energialuokan B saavuttaminen huomioidaan tilaajan näkökulmasta ennen vuotta 2018 olleen laskentatavan mukaan.
Jäähdytysjärjestelmää ei ole tarkoitus toteuttaa. Kohteeseen on tarkoitus suunnitella aurinkoenergiajärjestelmä, jota hyödynnetään kiinteistösähkössä, jos se on mahdollista, sekä mahdollisuuksien mukaan 2 kpl sähköautolatauspisteitä.
Sisäilman laatu tulee huomioida kaikilla rakentamisen ja talotekniikan osa-alueilla. Koko hankkeen aikana puhtausluokka tulee olla soveltuvin osin puhtausluokassa P1, sisäilmastoluokituksena on S2 soveltaen asuinkohteeseen. Suunnittelussa ja rakentamisessa huomioidaan Terve Talo -kriteerit (RT 07-10832). Asuinrakennuksen kosteudenhallintaan kiinnitetään huomiota jo suunnittelun aikana laatimalla kohteelle suunnittelun aikainen kosteudenhallintasuunnitelma sekä soveltamalla Kuivaketju 10 -periaatteita.
Suunnittelun alkaessa suunnittelijat saavat lähtötietoina käyttöönsä alustavat pohjatutkimustulokset (sis. pintavaaitus, leikkaukset ja perustamistapalausunto) sekä asemakaava-aineiston.
Kohteelle on tarkoitus tarvittaessa hankkia erillinen energiasimulaatiokonsultaatio, akustiikkasuunnittelu, palotekninen asiantuntija/suunnittelu sekä elinkaarilaskelma ja hiilijalanjälkilaskelma. Lisäksi kohteelle on tarkoitus tarvittaessa myöhemmin hankkia paikallisvalvojat, työmaanaikainen turvallisuuskoordinaattori, huoltokirjakoordinaattori sekä ilmatiiveysmittaus ja lämpökamerakuvaus.
Kunta-aravat Oy toimii hankkeen rakennuttajana. Rakennustyö tullaan toteuttamaan alustavasti kokonaisurakkana. Tilaajan erillishankintoina ovat mahdollisesti aurinkoenergiajärjestelmä ja sähköautolatauspisteet.
Myöhästynyttä, määräajan jälkeen saapunutta, tarjousta ei oteta käsittelyyn, vaan se suljetaan pois tarjouskilpailusta. Määräaikana saapuneet tarjoukset avataan tarjousten avaustilaisuudessa, joka ei ole julkinen.

Eligibility requirements: Esitetty tarjouspyyntöasiakirjoissa.

Award value: 400000